ברונו פטקוביץ'

ברונו פטקוביץ' (בקרואטית: Bruno Petković; נולד ב-16 בספטמבר 1994) הוא כדורגלן קרואטי המשחק בעמדת החלוץ בדינמו זאגרב מליגת העל הקרואטית ובנבחרת קרואטיה בכדורגל. פטקוביץ' נולד במטקוביץ', קרואטיה. שחקני הכדורגל שהעריץ בילדותו היו רונאלדו וזלאטן איברהימוביץ'. הוא החל את קריירת נעוריו במועדוני עיר הולדתו או.נ.ק. מטקוביץ' ונ.ק. נרטבה, לפני שעבר לדינמו זאגרב ב-2007. הוא נשאר שם עד 2009, אז עבר לאקדמיית הנוער של היריבה העירונית נ.ק. זאגרב. בשתי העונות הבאות הוא שיחק במדי נ.ק. האשק וחרואטסקי דראגובוליאץ, לפני שעבר לאיטליה, שם שיחק בקבוצת הסרייה א' קטניה. ב-27 בינואר 2013 נרשם פטקוביץ' לראשונה בסגל הקבוצה הבוגרת, בניצחון הליגה 2–1 על פיורנטינה. הופעת הבכורה שלו בליגה הייתה במחזור האחרון של עונת 2012/2013, אז עלה כמחליף בדקה ה-89 בתיקו 2–2 בחוץ מול טורינו. לקראת עונת 2013/2014 הוא הועלה רשמית לקבוצה הראשונה. בינואר 2016 עבר פטקוביץ' לטרפאני קלצ'ו מהסרייה ב'. הוא כבש שבעה שערים בסיבוב השני של העונה וכמעט עלה עם הקבוצה לליגה הראשונה, אך טרפאני הפסידה במשחק הפלייאוף האחרון לפסקארה. בעונה שלאחר מכן הוא כבש שלושה שערים בסיבוב הראשון, וב-12 בינואר 2017 נרכש על ידי קבוצת הסרייה א' בולוניה 1909 תמורת 1.2 מיליון אירו. הוא רשם בסך הכל 21 הופעות בסרייה א' במדי הקבוצה, לפני שהושאל להלאס ורונה ב-11 בינואר 2018. ב-6 באוגוסט 2018 הושאל פטקוביץ' לדינמו זאגרב בהשאלה לעונה עם אפשרות רכישה. ב-25 באוגוסט הוא כבש את שערו הראשון במדי דינמו, בניצחון הביתי 1–0 על לוקומוטיבה זאגרב. במשחק הבית של שלב 32 האחרונות בעונת 2018/2019 בליגה האירופית מול ויקטוריה פלזן הוא בישל את השער הראשון וכבש בעצמו את השלישי בניצחון 3–0, ובשמינית הגמר בבית נגד בנפיקה ליסבון הוא כבש את השער היחיד בניצחון 1–0. עם זאת, בנפיקה ניצחה את דינמו 3–0 באצטדיון האור לאחר הארכה וזאגרב הודחה מהמפעל. הוא סיים את עונתו הראשונה במועדון עם 11 שערים ו-5 בישולים ב-37 משחקים בכל המסגרות. ב-2019 לקח פטקוביץ' חלק בעלייתה של דינמו לליגת האלופות כשכבש ארבעה שערים במוקדמות עונת 2019/2020 (שניים נגד סבורתלו טביליסי ואחד נגד פרנצווארוש ורוזנבורג), וב-13 בספטמבר חתם על חוזה במועדון עד 2024. חמישה ימים לאחר הוא ערך את הופעת הבכורה שלו בליגת האלופות ב-18 בספטמבר 2019 בניצחון הביתי 4–0 על אטאלנטה, וכבש את שער הבכורה שלו במפעל ב-6 בנובמבר בתיקו הביתי 3–3 עם שחטאר דונצק. ב-17 ביוני 2020 הוא כבש שער ניצחון בדקה האחרונה ב-3–2 הביתי על סלאבן בלופו. ב-27 ביוני הוא נפצע בתיקו המאופס עם אוסייק, מה שמנע מממנו לשחק בהמשך העונה. לאחר שהחמיץ את המשחק הראשון של דינמו נגד לוקומוטיבה בגלל הפציעה, פטקוביץ' חזר ב-21 באוגוסט למשחק מול איסטרה 1961, עלה מהספסל וכבש את השער היחיד בניצחון 1–0. במהלך העונה ספג פטקוביץ' ביקורת מהתקשורת והאוהדים בשל חוסר העקביות וכושרו הלקוי. עם זאת, ב-18 בפברואר 2021 הוא כבש צמד ולקח חלק משמעותי במהלך שהוביל לשער השלישי בניצחון 3–2 של דינמו על קרסנודאר בשלב 32 האחרונות של הליגה האירופית. ב-30 בספטמבר 2021 כבש פטקוביץ' שני פנדלים בניצחון החוץ 3–0 על ראסינג גנק בליגה האירופית. בשנות הנוער כבש פטקוביץ' רק פעם אחת במדי נבחרת קרואטיה בכדורגל עד גיל 21 במשחק נגד ליכטנשטיין ב-13 באוגוסט 2013, בניצחון 5–0. ב-11 במרץ 2019 הוא זומן לראשונה לסגל נבחרת קרואטיה הבוגרת במקום מרקו פיאצה הפצוע. הוא ערך את הופעת הבכורה שלו ב-21 במרץ במשחק מוקדמות יורו 2020 נגד אזרבייג'ן. הוא הבקיע את שערו הראשון בנבחרת ב-11 ביוני בהפסד הידידות לתוניסיה. פטקוביץ' סייע לקרואטיה להעפיל ליורו 2020 כשכבש ארבעה שערים ובישל אחד נוסף במהלך המוקדמות, וסיים כמלך השערים של בית ה'. עם זאת, בעקבות דחיית הטורניר עקב מגפת הקורונה ספג פטקוביץ' ביקורת קשה על חוסר היעילות שלו בנבחרת במהלך הקמפיין המאכזב של קרואטיה בליגת האומות 2020/2021, שם השיגה שלוש נקודות בלבד בשישה משחקים וסיימה במקום השלישי בבית א3. ברבע גמר מונדיאל 2022 ב-9 בדצמבר כבש פטקוביץ' את שער השוויון נגד ברזיל בדקה ה-116' בהארכה כדי לשלוח את המשחק לדו-קרב פנדלים. זה היה השער הראשון שלו במדי קרואטיה אחרי יותר משנתיים. קרואטיה ניצחה בדו-קרב הפנדלים ועלתה לחצי הגמר בפעם השלישית בתולדותיה והשנייה ברציפות. ב-14 ביוני 2023 כבש בניצחון 4–2 על הולנד בחצי גמר ליגת האומות 2022/2023. נכלל בסגל נבחרת קרואטיה לטורניר יורו 2024. דינמו זאגרב אליפות קרואטיה: 2019–2023 הגביע הקרואטי: 2020/21 הסופר קאפ הקרואטי: 2019, 2022, 2023 פוטבול אוסקר – שחקן הליגה הקרואטית הטוב ביותר: 2020, 2021 כדורגל אוסקר – קבוצת השנה של הליגה הקרואטית: 2019, 2020, 2021 שחקן השנה בליגת העל הקרואטית של Tportal: ‏2019 מלך הבישולים של הליגה הקרואטית: 2019/20, 2020/21 קבוצת השבוע בליגה האירופית: 32 האחרונות, 2020/2021 קבוצת השנה בליגה הקרואטית של CIES: ‏2021/22 מדיה וקבצים בנושא ברונו פטקוביץ' בוויקישיתוף ברונו פטקוביץ', ברשת החברתית אינסטגרם ברונו פטקוביץ', באתר Transfermarkt ברונו פטקוביץ', באתר Soccerway ברונו פטקוביץ', באתר WorldFootball.net ברונו פטקוביץ', באתר National Football Teams ברונו פטקוביץ', באתר FootballDatabase.eu "PETKOVIĆ U PODCASTU SN Prvi napadač Dinama i Vatrenih otkrio hoće li igrati u utorak; JOVIČEVIĆ 'Prednost Šahtara je i jedan čovjek na njihovoj klupi'". Sportske novosti. 18 באוקטובר 2019. נבדק ב-2024-02-06. {{cite web}}: (עזרה) סיקור המשחק, באתר soccerway.com סיקור המשחק, באתר soccerway.com "Petkovic joins Dinamo Zagreb". בולוניה 1909. 6 באוגוסט 2018. {{cite web}}: (עזרה) סיקור המשחק, באתר הליגה האירופית סיקור המשחק, באתר ESPN סיקור המשחק, באתר הליגה האירופית "BRUNO PETKOVIĆ POTPISAO NOVI UGOVOR". דינמו זאגרב (בקרואטית). 13 בספטמבר 2019. {{cite web}}: (עזרה) סיקור המשחק, באתר ליגת האלופות סיקור המשחק, באתר ESPN "Dinamo se namučio protiv Slavena, plave u 90. minuti spasio Petković". Večernji list (בקרואטית). 17 ביוני 2020. נבדק ב-2024-02-06. {{cite news}}: (עזרה) "Strah u Maksimiru: Petković u bolovima nakon utakmice, postoji bojazan da bi ozljeda mogla biti teška!". Sportske novosti (בקרואטית). 27 ביוני 2020. נבדק ב-2024-02-06. {{cite web}}: (עזרה) "Mamić nije odmah kliknuo s Petkom, no bio je strpljiv i dobio je genijalca, a Dalić zicer za EURO!". Sportske novosti (בקרואטית). 19 בפברואר 2021. נבדק ב-2024-02-07. {{cite web}}: (עזרה) "Bruno Petković je nogometni Bog! Bio je Mbappe, Messi i Ronaldo, a Dinamo je bogatašima - očitao lekciju". Sportske novosti (בקרואטית). 18 בפברואר 2021. נבדק ב-2024-02-07. {{cite web}}: (עזרה) סיקור המשחק, באתר הליגה האירופית פרופיל, באתר פדרציית הכדורגל הקרואטית "Pjaca otpao s potpisa, Petković pozvan: "Reprezentacija mi je jedan od najvećih sportskih ciljeva u karijeri"". sportnet.hr. 11 במרץ 2019. {{cite web}}: (עזרה) סיקור המשחק, באתר אופ"א "Africa Cup of Nations: Tunisia beat World Cup finalists Croatia in warm-up game". BBC Sport. 12 ביוני 2019. {{cite web}}: (עזרה) "POJAVIO SE PREKO NOĆI I POSTAO SVJETSKA KLASA, DANAS JE VATRENA JEDANAESTORKA NEZAMISLIVA BEZ NJEGA 'On mene jako podsjeća na Ibrahimovića'". Sportske novosti. 19 בנובמבר 2019. {{cite web}}: (עזרה) "Petković je u Osijeku najavio buđenje, je li vrijeme za konačno veliku partiju i to već u Austriji?". Sportske novosti (בקרואטית). 24 בנובמבר 2020. נבדק ב-2024-02-07. {{cite web}}: (עזרה) "Zlatko Dalić kritizirao Brunu Petkovića: Pa ne možeš takav doći u reprezentaciju". Večernji list (בקרואטית). 11 בספטמבר 2020. נבדק ב-2024-02-07. {{cite web}}: (עזרה) הטירוף נמשך: קרואטיה ניצחה את ברזיל בפנדלים ועלתה לחצי הגמר, באתר וואלה, 9 בדצמבר 2022 קרואטיה בגמר ליגת האומות אחרי 2:4 על הולנד בתום הארכה, באתר וואלה, 15 ביוני 2023 Croatia head coach Dalić presents preliminary EURO 2024 squad באתר הרשמי של פדרציית הכדורגל הקרואטית, 20 במאי 2024 (באנגלית) "Bruno Petkovic voted Croatian player of the year by captains". CroatiaWeek.com. 17 בדצמבר 2019. נבדק ב-2024-02-07. {{cite web}}: (עזרה)